NaiveNeuron/SloPal huggingface dataset:
Lebocký, Tibor, poslanec NR SR (2013-03-26):
V ďalšej skupine bodov navrhol pán Mičovský hlasovať spoločne o bodoch 11, 19, 21, 22, 23 a 24, ale keďže sme schválili bod 41 spoločnej správy, nemožno hlasovať o bode 22. Dajte preto, pán predseda, hlasovať spoločne o bodoch 11, 19, 21, 23 a 24.
Uhrík, Milan, poslanec NR SR (2016-03-23):
Sľubujem. (Potlesk.)
D. Lipšic, podpredseda vlády a minister spravodlivosti SR: (2004-12-09):
Čo sa týka riaditeľa správy tam, sa priznám, som tiež prekvapený, pretože riaditeľ správy je dnešný vedúci súdnej správy, ktorý je tiež v štátnozamestnaneckom pomere, je štátny úradník. A my sme sa zaviazali vo vládnom programe, že vytvoríme akúsi funkciu manažéra súdu, ktorý bude po stránke administratívnej a technickej zabezpečovať chod súdu, aby sme odbremenili predsedu súdu od výkonu často administratívnych kompetencií. A musím povedať, že s tým všetkým stavovské organizácie súhlasia. To je krok správnym smerom. Predseda súdu je princeps inter pares, prvý z rovných, ale jeho prvotná úloha je vykonávať súdnictvo, nie úradnícke kompetencie. Tento krok je správnym krokom a ide správnym smerom. A myslím si dokonca, že by mal ísť ešte ďalej, že by mal mať riaditeľ správy väčšie kompetencie. Tento návrh sa tvoril takmer rok v komisii, kde boli zastúpené aj Súdna rada, aj stavovské organizácie, aj Najvyšší súd, a vytvoril sa kompromis. Samozrejme, keď sa vytvorí kompromis, tak nie všetky predstavy každého jedného tvorcu kompromisu sú zohľadnené. Jednoducho tak sa tvorí kompromis. Ale myslím si, že ide o moderný zákon, ktorý upravuje organizáciu súdov a nadväzuje na reformy, ktoré už v oblasti reformy justície boli schválené. A preto vás chcem požiadať o jeho podporu aj s pozmeňujúcimi návrhmi, ktoré predniesol pán poslanec Minárik, ktoré zabezpečia, aby život v našich uliciach bol bezpečnejší. Ďakujem.
Osuský, Peter, poslanec NR SR (2020-11-04):
Vážený pán predsedajúci, vážený pán predkladateľ, vážená snemovňa, z poverenia predsedu gestorského zahraničného výboru mi dovoľte podať informáciu o prerokovaní predmetného návrhu na prijatie uznesenia Národnej rady vo výbore. Návrh skupiny poslancov na prijatie uznesenia k prebiehajúcemu konfliktu v Náhornom Karabachu (tlač 322) pridelil predseda Národnej rady svojím rozhodnutím č. 308 zo dňa 22. októbra 2020 na prerokovanie zahraničnému výboru ako gestorskému výboru. V súlade s rozhodnutím predsedu Národnej rady bol gestorský výbor zvolaný dňa 23. októbra, avšak nebol uznášaniaschopný, a preto neprijal stanovisko k návrhu poslancov na prijatie uznesenia Národnej rady. Pán predsedajúci, otvorte, prosím, rozpravu.
P. Paška, predseda NR SR: (2007-09-04):
Pán podpredseda vlády, chcete reagovať na faktické poznámky? Chcete vystúpiť ako člen vlády alebo budete reagovať na faktické poznámky? Pokiaľ budete reagovať, máte dve minúty. Ako člen vlády môžete opäť vystúpiť a zaujať stanovisko, samozrejme. Nech sa páči.
Pčolinský, Peter, podpredseda NR SR (2023-02-17):
Ďakujem pekne, pán poslanec. Na vaše vystúpenie jedna faktická poznámka. Dve faktické poznámky. Páni poslanci, keď poviem počet faktických poznámok, vtedy končíme s faktickými. Pán poslanec Suja, nech sa páči.
Grendel, Gábor, podpredseda NR SR (2020-09-23):
Dávam teraz slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Vladimírovi Zajačikovi. Nech sa páči, pán poslanec.
Remišová, Veronika, poslankyňa NR SR (2024-01-16):
Vy ste, vy ste boli, pán Blaha, vy ste boli súčasťou rozpravy... (Prerušenie vystúpenia predsedajúcim.)
P. Hrušovský, predseda NR SR: (2005-01-19):
(Hlasovanie.) 140 prítomných, 140 za návrh. Návrh sme schválili. Ďalší návrh.
Blanár, Juraj, podpredseda NR SR (2021-02-03):
Ďakujem veľmi pekne, pani spravodajkyňa, môžete zaujať svoje miesto. Otváram všeobecnú rozpravu. Konštatujem, že písomne sa do rozpravy nikto neprihlásil. Dávam možnosť prihlásiť sa ústne do rozpravy. Konštatujem, že nikto viac. Ako jediný sa prihlásil pán predkladateľ o slovo, ktorý má vždy možnosť vystúpiť, pán Marek Kotleba. Uzatváram možnosť prihlásiť do rozpravy. Pán poslanec, nech sa páči, máte slovo.
Turčanová, Andrea, poslankyňa NR SR (2024-01-23):
Ďakujem. Ferko, ja ti chcem poďakovať za to, že si znova upriamil pozornosť, že už tuná takmer desiaty deň rozprávame stále o skrátenom legislatívnom konaní a ako keby sme z druhej strany vôbec nedostávali žiadne pochopenie. Ja osobne sa síce nepovažujem za odborníčku na Trestný zákon, ale vnímam a chcem na rozdiel od vládnej koalície počuť názory a analýzy odborníkov, ktorých hlas sa koalícia snaží umlčať skráteným legislatívnym konaním. Expert KDH, exminister spravodlivosti a bývalý predseda Slovenskej advokátskej komory Viliam Karas sa k tejto predstavenej novele vyjadril a povedal, že „znižovanie trestných sadzieb skutočne potrebujeme, pretože súčasné nastavenie je naozaj neprimerané. Predložený návrh však ide ďaleko nad rámec odborného konsenzu. S kompromisom, ktorý sa podarilo dosiahnuť počas môjho pôsobenia na ministerstve, toto už nemá nič spoločné. Ak teda chceme Slovensko posunúť smerom k modernej trestnej politike, nestačí len mechanicky znížiť sadzby, ale musí sa viac akcentovať na restoratívne prvky, ako sú zadefinované medzinárodnými dokumentmi. Tieto dokumenty kladú dôraz nielen na samotné potrestanie páchateľa, ale predovšetkým na zhojenie následkov, ktoré jeho trestný čin spôsobil, a na nápravu páchateľa.“ Pýtam sa vás, kolegovia poslanci a poslankyne vládnej koalície, aký je účel vami predložených zmien? Prečo odopierate odborníkom možnosť oficiálne sa zapojiť do diskusie? Mrzí ma, že pohľad verejnosti nič neznamená, pretože tieto zmeny sa týkajú práve jej. Mnohí odborníci na trestné právo hovoria o vašich zmenách ako amnestiách pre podvody, ale aj o pozvánke na páchanie trestných činov. Ak vám záleží na našej krajine a na tom, aby mala funkčný právny systém, rozumnú a účinnú trestnú politiku, tento návrh stiahnite a upravíte, riadne prediskutujete so zástupcami odbornej verejnosti. Ďakujem.
Laššáková, Jana, podpredsedníčka NR SR (2014-12-04):
Pani poslankyňa chce doplňujúcu otázku. Poprosím zapnite pani poslankyňu. Máte dve minúty, nech sa páči.
Paška, Pavol, predseda NR SR (2012-11-07):
Hlasujeme. (Hlasovanie.) 130 prítomných, 115 za, 15 sa zdržalo. Návrh sme pridelili výborom a určili lehoty na prerokovanie. Ešte vás poprosím, pán poslanec, aby ste uviedli aj hlasovanie v prvom čítaní o vládnom návrhu zákona o núdzových zásobách ropy. Je to tlač 270. Takisto upozorňujem, že sme v skrátenom legislatívnom konaní. (Hlasovanie o vládnom návrhu zákona o núdzových zásobách ropy a ropných výrobkov a o riešení stavu ropnej núdze a o doplnení zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov , tlač 270.)
Grendel, Gábor, podpredseda NR SR (2021-01-13):
Pani poslankyňa bola jediná písomne prihlásená do rozpravy. Teraz je priestor, aby sa prihlásili ústne tí poslanci, ktorí majú záujem vystúpiť v rozprave k návrhu vlády na skrátené legislatívne konanie. Nikto. Vyhlasujem preto rozpravu za skončenú. Chce zaujať stanovisko pán navrhovateľ? Nie. Pán spravodajca takisto nie. Prerušujem rokovanie o tomto bode programu. A nasledovať bude hlasovanie o návrhu vlády na skrátené legislatívne konanie o vládnom návrhu zákona (začiatok zaznievania gongu), ktorým sa menia a dopĺňajú niektoré zákony v súvislosti s druhou vlnou pandémie ochorenia COVID 19, tlač 401. Dávam preto slovo členovi ústavnoprávneho výboru pánovi poslancovi Milošovi Svrčekovi, aby hlasovanie uviedol. (Skončenie zaznievania gongu.)
Valocký, Jozef, poslanec NR SR (2022-10-06):
Ďakujem pekne, pán podpredseda. Pán predseda Kollár, vážim si vaše vystúpenie. Bolo krátke, bolo vecné, nehovorili ste o konkrétnych, konkrétnych skutočnostiach, ale skutočne, ak si aj koaliční poslanci by zobrali k srdcu vaše vystúpenie, mali ste absolútnu pravdu. Tých informácií o tých zabití, o tých samovrážd, o tých nátlakoch, o tých psychických týraniach a podobne, veď to stále pribúda a pribúda. A veľmi správne ste povedali, že mali by sme o tom hovoriť, a nevidím vôbec, ja som neni, nie som právnik, ale vôbec nevidím nejaký problém v tom, že Národná rada aj prijme uznesenie, aby sa v štáte robilo zákonne. Čo by na tom bolo zlé? Však sa ďalej bude vyšetrovať. Ďakujem pekne.
Jurinová, Erika, podpredsedníčka NR SR (2015-07-02):
Pán poslanec Novotný.
Danko, Andrej, predseda NR SR (2017-05-19):
Prosím, prezentujme sa a hlasujme. (Hlasovanie.) Prítomných 130 poslancov, za 34, proti 33, zdržalo sa 62, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 48 programu, je to prvé čítanie o návrhu skupiny poslancov na vydanie zákona, ktorým sa dopĺňa zákon č. 282/2008 Z. z. o podpore práce s mládežou (tlač 518). Spravodajcom je člen výboru pre vzdelávanie, vedu, mládež a šport poslanec Martin Poliačik. Prosím ho, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov , tlač 518.)
B. Bugár, podpredseda NR SR: (2005-02-09):
(Hlasovanie.) Prítomných 131 poslancov, za 129, proti 1, zdržal sa 1. Tieto body sme schválili. Ostáva nám hlasovať o bode č. 4. I. Harna, poslanec: 4, 9 a 24. O bode 24 hlasujeme osobitne.
M. Hort, podpredseda NR SR: (2007-09-18):
Nech sa páči, pán poslanec Mikloško.
P. Paška, predseda NR SR: (2007-06-28):
(Hlasovanie.) 142 prítomných, 59 za, 71 proti, 10 sa zdržalo, 2 nehlasovali. Bod 11 sme neschválili.
V. Veteška, podpredseda NR SR: (2008-04-03):
Budeme hlasovať tak, ako sa tu predtým dohodlo. Teraz musíme hlasovať o odpovediach členov vlády, a potom dokončíme rozpravu v rámci interpelácií, a potom budeme pokračovať v rámci programu, ktorý je tu schválený. Pán poslanec Hrušovský, môžete zaujať miesto a sústrediť sa na hlasovanie. (Smiech v sále.) Budeme pokračovať, pán poslanec Hrušovský, sústreďte sa, ešte raz to poviem, v interpeláciách poslancov. (Reakcia z pléna.) A potom, potom budeme rokovať tak, ako sme sa dohodli, bude pán Paška predkladať svoj návrh zákona po hlasovaní a po interpeláciách. (Reakcia z pléna.) No dobre. Nebudeme sa tu teraz zabávať. Ideme pracovať. Panie poslankyne, pokračujeme v prerušenom rokovaní o hlasovaní o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podaných predsedovi Národnej rady Slovenskej republiky do 25. februára 2008 , tlač č. 551. Najskôr však budeme hlasovať o tom, že Národná rada berie na vedomie vyjadrenia poslancov Moniky Gibalovej, Jarmily Tkáčovej, Martina Pada, Márie Sabolovej, Pavla Minárika, Kláry Sárközy a Viliama Novotného, že písomné odpovede členov vlády na ich interpelácie č. 6, 4, 30, 32, 9, 10, 11, 17, 25, 26, 27, 28 a 24 považujú za neuspokojivé. Prosím, prezentujeme sa a hlasujeme. (Hlasovanie.) Konštatujem, že prítomných 125, za 57, proti 56, zdržalo sa 10, nehlasovali 2. Neschválili sme uznesenie, ktorým citovaní poslanci vyjadrili neuspokojivé odpovede členov vlády. Teraz dám hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady Slovenskej republiky do 25. februára 2008. Prosím, prezentujeme sa a hlasujeme. (Hlasovanie.) Prítomných 125, za 68, proti 39, zdržalo sa 8, nehlasovalo 10. Konštatujem, že Národná rada zobrala na vedomie písomné odpovede členov vlády na interpelácie poslancov písomne podané predsedovi Národnej rady Slovenskej republiky do 25. februára 2008. Teraz budeme pokračovať v rozprave, ktorú sme prerušili. V interpeláciách vystúpi ešte v rámci rozpravy pani poslankyňa Gibalová. Procedurálny návrh? Pani poslankyňa Sabolová, nech sa páči.
Pčolinský, Peter, podpredseda NR SR (2023-05-10):
Ale ja vidím, ja registrujem. S ďalšou faktickou pán poslanec Baláž.
Ďuriš Nicholsonová, Lucia, podpredsedníčka NR SR (2017-02-07):
Pán poslanec Bublavý, skúste reagovať, prosím vás, na pána poslanca Budaja.
P. Paška, predseda NR SR: (2008-09-23):
(Hlasovanie.) 130 prítomných, 58 za, 5 proti, 64 sa zdržalo, 3 nehlasovali. Konštatujem, že sme neschválili návrh novely zákona č. 350/1996 Z. z. o rokovacom poriadku Národnej rady. Kolegyne, kolegovia, tým sme odhlasovali všetky prerokované body programu 27. schôdze. Ešte predtým, ako ju vyhlásim za skončenú, páni predsedovia Novotný, Rafaj, Cabaj, Urbáni, Burian, Kondrót.
Balódi, Ladislav, poslanec NR SR (2019-05-13):
Vážený pán predsedajúci, vážené panie poslankyne, páni poslanci, Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva spoločnú správu výborov Národnej rady Slovenskej republiky o výsledku prerokovania návrhu zákona. Národná rada Slovenskej republiky uznesením z 27. marca 2019 č. 1684 sa uzniesla prerokovať návrh poslancov Národnej rady Slovenskej republiky Ľubomíra Petráka, Evy Smolíkovej a Pétera Vörösa v druhom čítaní a prideliť ho týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila Výbor Národnej rady Slovenskej republiky pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote určenej uznesením Národnej rady Slovenskej republiky. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu poslancov zaujali výbory Národnej rady Slovenskej republiky tieto stanoviská: Ústavnoprávny výbor Národnej rady Slovenskej republiky v uznesení č. 606 z 30. apríla 2019 a Výbor Národnej rady Slovenskej republiky pre vzdelávanie, vedu, mládež č. 218 z 9. mája 2018 zhodne odporúčajú návrh zákona schváliť s pozmeňujúcimi a doplňujúcimi návrhmi uvedenými v časti IV spoločnej správy. Gestorský výbor odporúča Národnej rade Slovenskej republiky hlasovať o zmenách a doplnkoch uvedených pod bodmi 1 až 12 spoločne s odporúčaním ich schváliť. Gestorský výbor odporúča Národnej rade Slovenskej republiky návrh poslancov schváliť v znení pozmeňujúcich a doplňujúcich návrhov. Spoločná správa výborov bola schválená uznesením Výboru Národnej rady Slovenskej republiky pre vzdelávanie, vedu, mládež a šport z 9. mája 2019 č. 222. Týmto uznesením ma výbor zároveň poveril informovať o výsledku rokovania výborov, stanovisku a návrhu gestorského výboru a predkladať návrhy podľa príslušných ustanovení zákona o rokovacom poriadku Národnej rady Slovenskej republiky. Skončil som.
Figeľ, Ján, podpredseda NR SR (2013-09-06):
Nech sa páči, Jozef Viskupič.
Jurinová, Erika, podpredsedníčka NR SR (2013-05-28):
Poprosím pána poslanca Jarjabka, aby nevyrušoval pána kolegu. (Oslovený poslanec: Mám taký pocit, že nevyrušujem.) Asi, áno. Rečník k pánovi predsedovi, pánovi Jasovskému, tak. Ďakujem pekne.
Tomáš, Erik, poslanec NR SR (2018-12-03):
Pani kolegyňa, ani sa nejdem púšťať do debaty filozofickej o tom, čo je takzvane zadarmo. O tom by sme sa mohli rozprávať, či máme na Slovensku takzvané školstvo zadarmo alebo takzvané zdravotníctvo zadarmo. To tu už bolo a nechce sa mi na to míňať sekundy. Argumentujete, že tu je nejaká petícia, ktorá podporuje obedy zadarmo pre nízkopríjmové rodiny. A hneď jedným dychom hovoríte, že už to je zavedené. Však toto už je, v súčasnosti už to existuje, my to rozširujeme plošne na všetky deti na základných školách z dôvodov, ktoré sme už tisíckrát uviedli. K tej rodinnej politike, tak my ju budujeme takto, my sa k nej takto staviame. Bola to strana SMER, ktorá zaviedla príspevky pri narodení prvého, druhého, tretieho dieťaťa. Bola to strana SMER, ktorá zaviedla vlaky zadarmo, čo pomáha študentom. Príspevky na lyžiarske kurzy a školy v prírode, zase to pomáha rodinám. Obedy zadarmo pomôžu rodinám, 24 euro mesačne, 24 euro mesačne. Koľko je to ročne? A chcem vám opäť zopakovať, že sme pripravení ísť ďalej, lebo my sme v tomto konzistentní, my tie sociálne balíky nerobíme pred voľbami, my ich robíme konzistentne stále. Už v minulom volebnom období sme naplnili dva balíky po 15 opatrení a teraz to, čo sme už povedali, ideme opäť naplniť. Keď sa bavíme o rodinnej politike, chceme znížiť, ale, respektíve zrušiť DPH na plienky a detskú výživu. Chceme zaviesť príspevky na školské potreby. Viete, že na začiatku školského roka s tým majú rodiny problém. A hlavne debatujeme o tom, či predĺžime materskú z 34 týždňov na 52, to by bolo skvelé pre tie matky, že by dostávali čistý príjem ešte vlastne celý rok z predchádzajúceho povolania. Alebo rapídne navýšime rodičovský príspevok. Toto ideme urobiť a nikto a nič nás nezastaví.
Grendel, Gábor, podpredseda NR SR (2021-10-20):
Ďakujeme, pán minister. Dávam slovo spoločnej spravodajkyni z výboru pre vzdelávanie, vedu, mládež a šport pani poslankyni Márii Šofranko, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Dostál, Ondrej, poslanec NR SR (2024-09-20):
Pani poslankyňa Kolíková, ja si myslím, že je úplne v poriadku, keď poslanec vystupuje k správe nejakej inštitúcie za predchádzajúci kalendárny rok a vyjadrí sa aj k širšiemu kontextu činnosti tej inštitúcie, ktorá sa týka toho predchádzajúceho kalendárneho roku, keď mu tam niečo chýba a podľa jeho názoru by to tam malo byť, alebo keď sa vyjadrí aj k veciam, ktoré sú staršieho dáta alebo ktoré sú novšieho dáta a ktoré sa týkajú aktuálneho kalendárneho roka. Asi by to bolo inak, keby sme v januári alebo februári rokovali o tejto správe. My sme o nej mali rokovať v júni, aj vtedy na ňu nebol čas, tak teraz rokujeme v septembri. Čiže uplynuli už takmer tri štvrtiny z ďalšieho kalendárneho roka, tak sa mi zdá úplne legitímne a deje sa to aj pri rozpravách o iných správach, že poslanci sa vyjadria aj k veciam, ktoré majú presah do aktuálneho kalendárneho roka. A pokiaľ ide o využívanie tých mimoriadnych opravných prostriedkov § 363, tak aj o tom sme mali zaujímavú a miestami vzrušenú diskusiu na ústavnoprávnom výbore. Ale v tejto krajine je to tak, že za vlád SMER-u tu údajne korupcia na najvyšších miestach neexistovala. Skutočnosť je taká, že existovala, akurát sa nevyšetrovala. Potom sa začala vyšetrovať. SMER robil všetko pre to, aby to prekazil a, bohužiaľ, pán generálny prokurátor tým, ako uplatňoval § 363, mu v tom pomáhal. Teraz už ten § 363 až tak často uplatňovať nebude musieť, lebo Úrad špeciálnej prokuratúry je zrušený, sadzby sú znížené, väčšina vecí bude premlčaných.
M. Číž, podpredseda NR SR: (2006-09-06):
S faktickou poznámkou sa hlási pán poslanec Novotný. Uzatváram možnosť hlásiť sa s faktickými poznámkami.
P. Hrušovský, podpredseda NR SR: (2001-10-04):
Nech sa páči, pán spoločný spravodajca. L. Hóka, poslanec: Ďakujem, pán predsedajúci. Nakoľko odzneli závažné námietky zo strany predkladateľa, navrhujem, aby sme o bode 54 spoločnej správy nehlasovali.
Laššáková, Jana, podpredsedníčka NR SR (2013-05-24):
Na vystúpenie pána poslanca s faktickou poznámkou pani poslankyňa Tomanová. Končím možnosť prihlásiť sa s faktickými poznámkami. Nech sa páči, pani poslankyňa.
Kaník, Ľudovít, poslanec NR SR (2011-05-24):
Zaznelo tu, že SDKÚ – DS tu mlčí, sa nevyjadruje k tejto téme, tak ja len kvôli tomu som sa prihlásil, pretože my sme sa vyjadrili k tomu pri prvom čítaní. Ja som sa vyjadril k návrhu osobne v rozprave a som poukázal na to, ad jedna, že tento zákon nemá byť proti niekomu, ale má byť postavený tak, aby vyhovoval všetkým, a aj čo vidíme ako konkrétne veci, ktoré v druhom čítaní treba vylepšiť. A to sa aj deje a udeje. Sú pripravené pozmeňujúce návrhy, ktoré presne toto ošetrujú. A vôbec preto nie je potrebné, aby sme tu stáli za rečníckym pultom a nebodaj búchali do stola. Ale určite nie je pravda, že SDKÚ – DS rozumie tomuto zákonu, ale nezáleží jej na tom, ako ten zákon bude vyzerať. Práveže jej záleží na tom, aby to bol dobrý zákon, ktorý bude v prospech všetkých občanov tejto krajiny, bez ohľadu na to, či patria väčšinovému národu alebo národnostným menšinám.
Zmajkovičová, Renáta, podpredsedníčka NR SR (2013-06-04):
Pán spravodajca, chcete ešte zaujať stanovisko raz? Nie. Prerušujem rokovanie o tomto bode programu. Pokračujeme prvým čítaním o návrhu poslanca Alojza Hlinu na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Návrh zákona je pod tlačou 515, návrh na jeho pridelenie na prerokovanie výborom je v rozhodnutí č. 494. Dávam slovo poslancovi Alojzovi Hlinovi, aby návrh zákona uviedol. Nech sa páči, máte opäť slovo. (Rokovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 515.)
Žiga, Peter, minister hospodárstva SR (2018-10-16):
Ďakujem pekne, pán predsedajúci. Ja mám trošku inak poznačené poradie tých zákonov, ktoré predkladám, takže sa ospravedlňujem, že som vás zmiatol. Týmto vládnym návrhom zákona sa mení súčasný režim prerozdelenia zodpovednosti v oblasti jadrovej energetiky rozšírením okruhu činností, za ktoré nesie zodpovednosť Slovenská republika, o činnosti vyraďovanie jadrových zariadení z prevádzky a dlhodobé skladovanie vyhoretého jadrového paliva. Finančná zodpovednosť za tieto činnosti zostáva na pôvodcoch odpadov. Návrh zákona, návrhom zákona sa tiež ustanovuje obdobie, počas ktorého bude držiteľ povolenia na prevádzku jadrového zariadenia odvádzať finančné prostriedky na účet Národného jadrového fondu a nová úprava spôsobu výpočtu a stanovenia výšky povinných príspevkov a platieb do jadrového fondu. Dopĺňajú sa niektoré kompetencie a povinnosti rady správcov, dozornej rady, riaditeľa a hlavného kontrolóra jadrového fondu. Zjednocuje sa prístup k finančnému zabezpečeniu likvidácie jadrových zariadení, zvyšuje sa miera finančného zabezpečenia v záverečnej časti mierového využívania jadrovej energie a vypúšťa sa možnosť uhrádzania prostriedkov jadrového fondu na krytie nákladov počas obdobia ukončovania prevádzky z prostriedkov jadrového fondu. Návrh zákona je vypracovaný v súlade s Ústavou Slovenskej republiky, s ústavnými zákonmi, nálezmi Ústavného súdu Slovenskej republiky, ako aj medzinárodnými zmluvami, ktorými je Slovenská republika viazaná, a súčasne je v súlade s právom Európskej únie. Predložený návrh zákona bude mať negatívny vplyv na podnikateľské prostredie, bude mať pozitívny aj negatívny vplyv na rozpočet verejnej správy a nebude mať vplyv na životné prostredie, informatizáciu spoločnosti, služby verejnej správy pre občana ani žiadne sociálne vplyvy. Ďakujem, pán predsedajúci, skončil som.
Ľ. Petrák, poslanec: (2007-10-23):
Pán poslanec, vidím, že doba sa mení, lebo niekedy médiá citovali vaše vyjadrenia. Dneska vy citujete z médií a myslím si, že to je asi jediná vec, ktorú ste schopný v tejto chvíli robiť. Ja vás chcem ubezpečiť, že poslanecký klub SMER-u je gramotný, a teda vie aj čítať a nepotrebujeme, aby ste nám prečítavali novinové články vo svojich vystúpeniach. Pán poslanec, ak teda tak zúfalo obhajujete zisk zdravotných poisťovní, ja vám chcem položiť niekoľko otázok. Chcem sa spýtať. Aký je legitímny záujem obyvateľov Slovenska, aby z okruhu v zdravotníctve ročne odtieklo okolo 2 miliárd korún vo forme zisku zdravotných poisťovní? Aký ja záujem občanov Slovenska, aby režijné výdavky súkromných zdravotných poisťovní boli ďalších 6  až 8 % bez viditeľných benefitov pre poistencov, ak sa táto činnosť dá dosiahnuť za  3,5  až 4 %, ktoré sú navrhované v súčasnej novele vládneho zákona? Skúste mi odpovedať na tieto otázky a skúste sa, prosím vás, vyhnúť ideologickým cvičeniam.
Figeľ, Ján, 1. podpredseda vlády a minister dopravy, pôšt a telekomunikácií SR (2010-10-21):
Ďakujem aj ja za možno korektné zhodnotenie odpovede a zároveň pokračovanie v otázke. Tú odpoveď vidím zase len spoločnú a dúfam, že aj korektnú. Takou perinou sa môžeme zakrývať, na akú máme a zároveň si môžeme požičať aj väčšiu perinu, ale tak, aby sme to potom neľutovali, keď ju bude treba aj splácať, lebo bral som to viac ako odkaz na tú popoludňajšiu debatu, ktorou zavŕšime možno aj diskusiu z predpoludnia. Chcem ísť navštíviť Kysuce, aj pri Kysuckom Novom Meste ten kruhový objazd, ktorý je problémový a dnes večer cestujem do Poľska, aby sme sa v regióne od Litvy až po Bulharsko ako ministri porozprávali o našich spojeniach, o tom, ako sa darí, alebo mohlo by sa viac dariť. Je to dôležitý moment, lebo každá z krajín na jednej strane má vnútorné témy a problémy, na druhej, ide aj o náš spoločný záujem. Nechcem vlastne týmto prejsť na tú neskoršiu debatu, ale Kysuce a celé to spojenie na sever do Poľska a do Českej republiky je téma aj medzinárodná. A chcem, aby sme mali odpovede, ktoré sú korektné, európske, spoločné, nie sľuby, ale dohody a rozhodnutia. Aj preto som si zobral tabuľku, o ktorej sme včera napríklad rokovali na Úrade vlády viacerí ministri a predsedníčka vlády, ktorá súvisí s tou témou alokácie alebo prerozdelenia prostriedkov, na ktoré máme a na ktoré budeme ďalej uvažovať ako, pretože veľká časť najbližších priorít sa dá, aj má, aj vykryje zo štátnych a európskych peňazí. PPP forma bude naďalej aktívna a jednou z alternatív, ale nie jedinou. No a prečo by aj štát, ak sa rozhodne, si nevedel požičať alebo nemohol požičať na výstavbu, keď to vie urobiť lacnejšie ako často robia bankové subjekty, ktoré nám síce niečo zaplatia, ale chcú za to oveľa viac, než by si štát vedel obstarať. Ak nehovorím viac konkrétne, ale teraz napríklad v tejto včerajšej dispozícii D3 Čadca – Svrčinovec, Čadca – Bukov – Svrčinovec, je s termínom realizácie od roku 2012. Ja chcem, aby to, čo dáme na papier, čo dáme aj do vládnych rozhodnutí a rezortných bolo nielen na papieri, ale postupnou realitou. Aj kvôli investorom, aj kvôli obyvateľom, kvôli regionálnym záujmom, vyšším územným celkom, našim medzinárodným vzťahom, európskym koridorom, to všetko spolu súvisí. Takže vás ubezpečujem, že D3 Kysuce sú súčasťou úvah. Mám tu včerajší podklad a nechcem ho považovať za kľúčový, ale za jednu časť odpovede na vašu otázku. Neexistujú len Kysuce, ale oveľa väčší zaujímavý priestor, ktorý sa tiež pýta, čo, kedy a ako, s istotu nielen tak ako vágne. A ja chcem, aby naše postoje boli obhájiteľné aj z hľadiska finančného, aj z hľadiska technického, po každej stránke. Tak skúste to prijať, alebo skúsme to prijať ako výzvu, ďalej hľadať a precizovať tú odpoveď, ale s Kysucami a s D3 sa počíta. Ja s ňou počítam určite a celkovo bude tiež súčasťou zámerov v tomto štvorročnom období. S akou intenzitou a s akým rozsahom, už či hovoríme o kilometroch alebo spojeniach, to treba upresniť, ale určite tam bude.
Grendel, Gábor, podpredseda NR SR (2022-06-23):
Pani poslankyňa má doplňujúcu otázku. Nech sa páči.
Danko, Andrej, podpredseda NR SR (2023-11-28):
Poslanec Spišiak.
V. Palko, minister vnútra SR: (2004-12-15):
Návrh zákona ďalej reaguje na zmenu v trestnoprávnych predpisoch v súvislosti so zavedením inštitútu skráteného vyšetrovania. V tejto súvislosti sa v osobitnom článku novelizuje zákon č. 73/1998, ktorý upravuje podmienky vykonávania funkcie vyšetrovateľa. Na základe poznatkov z aplikačnej praxe boli ďalej upravené ustanovenia o využívaní služobných psov Policajného zboru na vyhľadávanie osôb a vecí. Novozavedené ustanovenia o blokovaní osobných údajov chránených osôb v informačných systémoch alebo v používaní donucovacích prostriedkov. Odhaľovanie trestnej činnosti rôznych extrémistických skupín má uľahčiť navrhované oprávnenie Policajného zboru spracúvať osobitné kategórie osobných údajov osôb páchajúcich určitú trestnú činnosť. Navrhuje sa vykonať aj zmeny a doplnenia ustanovení niektorých zákonov, ktoré sú priamo previazané na oprávnenia Policajného zboru. Novelou zákona sa navrhuje napríklad doplniť aj zákon o bankách o povinnosť banky zaviesť účinnejšie bezpečnostné opatrenia v súvislosti s množiacimi sa lúpežnými prepadnutiami bánk. Tieto budú musieť byť zabezpečené systémami napojenými na stredisko hlásenia poplachov alebo fyzickou ochranou a kamerovými systémami umožňujúcimi rozlíšenie osoby. Bankám sa ukladá plniť aj ďalšie opatrenia, ktoré vyplývajú z analýzy rizík po jej prerokovaní s útvarom Policajného zboru. Vážené panie poslankyne, páni poslanci, na záver mi dovoľte požiadať vás o postúpenie návrhu zákona do druhého čítania. Ďakujem vám za pozornosť.
P. Hrušovský, predseda NR SR: (2004-06-29):
Pani poslankyňa nechce reagovať. Nech sa páči, pán poslanec Vážny. (Hlasy z pléna.) Už som skončil možnosť prihlásiť sa s faktickými poznámkami. Nech sa páči, pán poslanec Vážny.
Laurenčík, Milan, podpredseda NR SR (2022-03-15):
Ďakujem. Ja otváram rozpravu, do rozpravy som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásili páni poslanci Ján Richter a Erik Tomáš, ale ako prvá vystúpi, samozrejme, pani spravodajkyňa. Ale v tejto chvíli prerušujem rokovanie o tomto bode programu, pretože nás čaká hlasovanie. (Krátka pauza a výmena predsedajúcich.)
Pellegrini, Peter, podpredseda NR SR (2020-05-14):
Pán poslanec Kuffa.
Přidal, Alojz, poslanec NR SR (2013-01-29):
Vážená pani predsedajúca, môžem konštatovať, že v rozprave nevystúpil žiaden poslanec, preto prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Madej, Róbert, poslanec NR SR (2019-12-04):
Dovoľte mi pripomenúť schôdzu ústavnoprávneho výboru dnes o 12.15 hod. Ďakujem veľmi pekne.
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 138 poslancov, za 96, proti 15, zdržalo sa 27. Konštatujem, že sme schválili vládny návrh novely zákona č. 241/1993 Z. z. o štátnych sviatkoch. Pokračujeme hlasovaním v prvom čítaní o vládnom návrhu ústavného zákona, ktorým sa mení a dopĺňa ústava (tlač 1060), bod 26 schváleného programu. Spravodajcom je člen ústavnoprávneho výboru poslanec Jozef Ježík, prosím ho, aby uviedol hlasovanie. (Hlasovanie o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1060.)
Figeľ, Ján, podpredseda NR SR (2015-12-11):
Nech sa páči, Richard Raši.
Blaha, Ľuboš, podpredseda NR SR (2023-11-23):
167. Pán poslanec Ján Hargaš.
Laurenčík, Milan, podpredseda NR SR (2021-10-06):
Pán poslanec Dušan Jarjabek.
Danko, Andrej, podpredseda NR SR (2024-02-27):
Ďakujem, pán poslanec. Na vaše vystúpenie je dvanásť faktických. Prvý poslanec Vašečka.
Heger, Eduard, poslanec NR SR (2019-09-20):
Už je iný bod. Ďakujem veľmi pekne, pán predsedajúci. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Adriany Pčolinskej, Borisa Kollára, Milana Krajniaka, Petra Pčolinského a Petra Štarchoňa na vydanie zákona, ktorým sa mení a dopĺňa zákon č. 260/2011 Z. z. o ukončení a spôsobe usporiadania niektorých nájomných vzťahov k bytom a o doplnení zákona Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 261/2011 Z. z. o poskytovaní dotácií na obstaranie náhradných nájomných bytov v znení neskorších predpisov (tlač 1632). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Gašpar, Tibor, podpredseda NR SR (2024-09-10):
Ďakujem. Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“ Prosím teraz, aby zložil sľub pán poslanec Karol Galek.
V. Veteška, podpredseda NR SR: (2005-06-23):
Teraz dávam slovo spoločnému spravodajcovi, predsedovi výboru pre ľudské práva, národnosti a postavenie žien, pánovi poslancovi Lászlóovi Nagyovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Kollár, Boris, predseda NR SR (2021-06-29):
Prosím, prezentujme sa a hlasujeme. (Hlasovanie.) Prítomných 136 poslancov, za 16, proti 53, zdržalo sa 67. Konštatujem, že Národná rada sa uzniesla, že nebude pokračovať v rokovaní o návrhu zákona. Ďalej prosím spravodajcu z navrhnutého gestorského výboru pre financie a rozpočet poslanca Jána Blcháča, aby uviedol hlasovanie v prvom čítaní o návrhu poslancov Pellegriniho a Ferenčáka na vydanie zákona, ktorým sa dopĺňa zákon 138/1991 Z. z. o majetku obcí, tlač 546, bod 61 schváleného programu. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Petra Pellegriniho a Jána Ferenčáka na vydanie zákona, ktorým sa dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov a ktorým sa dopĺňajú niektoré zákony , tlač 546.)
Jurinová, Erika, podpredsedníčka NR SR (2014-11-08):
Pán poslanec Hudacký.
V. Veteška, podpredseda NR SR: (2004-03-17):
I. Belohorská, poslankyňa: Ďakujem pekne, pán predsedajúci. Pán poslanec Bódy, ja vašim slovám hlboko verím, lebo vy viete nakoniec najlepšie, čo títo ľudia potrebujú. Myslím si, že by vôbec nebolo hanbou v rámci celej slávnej reformy, ak by sa znovu zaviedli niektoré opatrenia, ktoré už v tomto štáte boli a ktoré v zahraničí sú bežné. Ja som použila príklad o tom oleji dnes, o tej nafte, ktorú som spomenula, tiež možno nie ten najsprávnejší príklad, lebo by som mohla hovoriť o príkladoch, keď zdravotne postihnutí ľudia v zahraničí nemusia platiť takéto poplatky. Mnohé štáty majú výnimky, za ktoré sa nehanbia. Zamestnávatelia, ktorí majú zamestnaných zdravotne postihnutých a tí si vedia oveľa viacej vážiť prácu ako ktokoľvek iný, majú poskytnuté výhody. Ale dnes, žiaľ, musím povedať, títo ľudia platia napríklad aj za deti v školách alebo budú platiť tú istú sadzbu, ako budú platiť tí, ktorí takéto postihnutie nemajú. A to si myslím, že nie je v moci nejakého prierezového výboru, ale práve konkrétne výboru pre sociálne veci alebo výboru pre zdravotníctvo.
Hrušovský, Pavol, podpredseda NR SR (2010-12-08):
Pán poslanec Chaban.
Pellegrini, Peter, predseda NR SR (2015-02-05):
Pán poslanec Fecko.
Hrnčiar, Andrej, podpredseda NR SR (2018-06-12):
Prerušujem rokovanie o tomto bode programu. Ďalším bodom je prvé čítanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného poistenia, postihnutia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Vládny návrh zákona je uvedený ako tlač 946, spoločná správa výborov má tlač 946 a. Prosím ministra práce, sociálnych vecí a rodiny Slovenskej republiky Jána Richtera, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 946.)
Mojš, Milan, poslanec NR SR (2012-12-18):
Vážený pán predseda, v rozprave vystúpil jeden poslanec, ktorý však nedal žiaden návrh, o ktorom treba hlasovať. Preto, dajte, prosím, hlasovať o tom, že Národná rada Slovenskej republiky súhlasí s návrhom rozpočtu Exportno-importnej banky Slovenskej republiky na rok 2013 tak, ako je to uvedené v uznesení. Prosím, dajte hlasovať.
Hort, Milan, podpredseda NR SR (2011-02-09):
S faktickými poznámkami na vystúpenie pána poslanca Chabana sa prihlásili pán poslanec Kalist a pán poslanec Novotný. Uzatváram možnosť reagovať s faktickou poznámkou. Slovo má pán poslanec Kalist Peter.
Stromček, Viktor, poslanec NR SR (2011-04-06):
Ďakujem, pán predsedajúci. Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní.
Blanár, Juraj, podpredseda NR SR (2022-06-16):
Pán poslanec Lehotský posledný s faktickou poznámkou.
Šimečka, Michal, podpredseda NR SR (2024-01-17):
Ďakujem. Pán poslanec Šmilňák.
Dostál, Ondrej, poslanec NR SR (2021-10-05):
Pán poslanec Kuffa, no, teraz ste hovorili o tom, že ako je to v Rakúsku, hovorili ste o tom, ako je to v Nemecku, Ale v tej faktickej poznámke, na ktorú som ja reagoval, ste hovorili o tom, ako to bolo u nás za komunistického režimu, a o tom, že sa v sobotu o 12.00 zatvárali obchody. Ja som reagoval na to. čo ste hovorili, nie na to, čo ste si vy predstavovali. Keby ste v tej faktickej poznámke povedali, povedali, že však sa pozrite do Rakúska, tam majú v nedeľu zatvorené obchody, tak by som pravdepodobne vo svojom vystúpení na to, na to nereagoval, lebo by som si povedal, že áno, áno, sú príklady demokratických krajín, ktoré majú trhové hospodárstvo a kde sú napríklad v nedeľu zatvorené, zatvorené obchody, povedal by som si, že ako ten poslanec Kuffa dobre argumentuje. No, ale vy ste argumentovali tým, že sme tu za komunizmu mali od sobotného poludnia zatvorené obchody. Tak ja som na to reagoval, lebo predpokladám, že keď niečo takéto použijete, tak hovoríte o tom, že je to dobré. Nehovoríte, že s... nekritizovali ste to, hovorili ste to, že však áno, bolo to v poriadku. Ďalej ste povedali, že jadrovú elektráreň nemožno zastaviť, ale, samozrejme, že je tam kopu ďalších povolaní, zamestnaní, ktoré teoreticky by ste mohli zastaviť, odstaviť. Nakoniec aj tú zmrzlinu by ste mohli zakázať v nedeľu predávať, lebo aj tú zmrzlinu musí niekto predávať, kto by v tom čase možno bol rád na kúpalisku, aj keď teda vlastne na kúpalisku by nemohol byť, lebo na kúpalisku by musel byť nejaký plavčík a ten by tam vlastne tiež nemusel byť, lebo aj tomu by sme mohli zakázať prácu. No, a opakujete to, že to nie je zákaz pre zamestnancov, tak v tom ustanovení sa píše, že nemožno zamestnancovi nariadiť ani s ním dohodnúť prácu. Ani dohodnúť!
Štefanec, Ivan, poslanec NR SR (2013-12-03):
Ďakujem pekne, pán podpredseda, ďakujem aj kolegom za faktické. Áno, súhlasím s tým, čo hovorila pani poslankyňa Mezenská. Ten základný problém leží v tom, že vláda presunula konsolidáciu na občanov, nešetrí a chce len, aby viac platili ľudia, jednoducho povedané, cez dane, odvody, poplatky. Mimochodom aj tá správa o tom svedčí a dokladoval som to aj číslami. Pán poslanec Kamenický, daň z pridanej hodnoty, ak ste zachytili, ja som spomenul, že považujem za dobré, že vláda zlepšila výber DPH, ale považujem za zlé, že stále je celkový výpadok vo výške 349 mil. eur voči tomu, čo ste si chválili v zákone o štátnom rozpočte. Toto je problém. Keď sa vrátim k dani z pridanej hodnoty, aj v tej daňovej prognóze je zaujímavé. Viete, kedy sa otočil ten trend, ktorý klesal od roku 2006, mimochodom od prvej vlády Roberta Fica? Vtedy sa zhoršil výber DPH, trošku, trošku sa to začalo stabilizovať za vlády Ivety Radičovej a potom práve koncom roku 2011 sa to začalo zlepšovať. Čiže opak výberu DPH podľa vášho materiálu začal za vlády Ivety Radičovej. O tom svedčí daňová prognóza, že je potrebné robiť viac. No veď áno, bodaj by ste sa dostali, konečne, na úroveň minimálne prvej Ficovej vlády. Veď tieto opatrenia na zlepšenie výberu určite vždy podporujeme. Stále hovorím, že keby sa lepšie vyberali dane, tak sa nemusia zvyšovať. Za zásadnú chybu považujem, že idete len cestou zvyšovania daní. Tak ako teraz v zákone o dani z príjmu, ktorý ste si dnes chválili. Na jednej strane sa tvárite, že áno, právnickým osobám uberieme 1 percento, ale jedným dychom neúmerne zvyšujete dane malým podnikateľom, zavádzate novú daň zo straty, nezmyselnú, ktorá je likvidačná osobitne pre malých podnikateľov. Takže toto je výsledok ... (Prerušenie vystúpenia časomerom.)
Blaha, Ľuboš, podpredseda NR SR (2024-02-28):
Vážené pani poslankyne, vážení páni poslanci, pokračujeme v popoludňajšom rokovaní sedemnásteho dňa 9. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa dopĺňa Trestný zákon, tlač 204. Prosím ministra spravodlivosti Borisa Suska, aby zaujal miesto urečené pre navrhovateľov, a spravodajcu takisto máme na mieste, pána poslanca. Takže dnes dopoludnia neukončil svoje vystúpenie v rozprave poslanec Michal Šipoš, ktorému teraz odovzdávam slovo. Pripraví sa poslanec Jozef Pročko ako posledný prihlásený rečník. Nech sa páči, pán poslanec. (Pokračovanie rokovania v druhom čítaní o vládnom návrhu zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 204.)
Laurenčík, Milan, podpredseda NR SR (2021-11-02):
Prosím, prezentujme sa a hlasujme o návrhu zákona ako celku. (Hlasovanie.) Prítomných 128, za 113, proti 8, zdržalo sa 6, nehlasoval 1. Konštatujem, že sme schválili vládny návrh novely zákona č. 79/2015 Z. z. o odpadoch. To bolo posledné hlasovanie dnešného večera, vyhlasujem krátku jednominútovú prestávku a budeme pokračovať v prerušenej rozprave. (Krátka prestávka.)
Číž, Miroslav, podpredseda NR SR (2015-01-29):
Teraz v rozprave vystúpi pán poslanec Alojz Hlina.
Mičovský, Ján, poslanec NR SR (2015-03-24):
Ďakujem za slovo. Oceňujem, Štefan, že si ocenil tento návrh. Ja sa tiež pridávam k tomu. Mne sa tam páči, že je tam ten piktogram. A nejako mi to pripomenulo nedávny štatistický výskum, že tam, kde sa používajú piktogramy, a tobôž keď sú to možno piktogramy, ktoré sú doplnené aj nejakými konkrétnymi obrázkami, čo všetko to môže spôsobiť, v tomto prípade tá štatistika sa týkala fajčenia, tak to má veľmi vysoký účinok. Takže možno aj v tomto prípade nielenže to treba podporiť, ale možnože aj v ďalšom slede rozšíriť o to, že by nezaškodilo, ak navrhovateľ píše, že tam dochádza k nejakým fyziognomickým zmenám, keby sa možno kvôli väčšej pôsobivosti tohto upozornenia, ktoré zrejme istá časť žien naozaj potrebuje, a napokon osvety nikdy nie je dosť, ten piktogram štandardný doplnil aj možnými zmenami, ktoré je možné pri nedodržaní tej abstinencie spôsobiť nenarodenému dieťaťu. Totižto pohľady na to, čo fajčenie dokáže spôsobiť, sú údajne tak pôsobivé, že sa znižuje fajčenie v krajinách, ktoré to používajú, myslím, že medzi ne patrí Austrália, nie som si istý, veľmi štatisticky významným spôsobom. Takže aj v tomto prípade by nezaškodilo, keby sme možno k peknému piktogramu priložili aj menej pekný obrázok toho, čo môže mamička dieťaťu pri takomto postupe, že by teda počas tehotenstva pila alkoholické nápoje, spôsobiť. Takže ja to podporím, mne sa to páči.
Remišová, Veronika, poslankyňa NR SR (2017-03-28):
Ďakujem pani podpredsedníčke, že veľmi výstižne zhrnula situáciu, v ktorej sa všetci nachádzame. Áno, je to veľmi nekomfortná situácia, ale možno som naivná, a keby som vedela, že tie amnestie skutočne zrušené budú, tak asi by mi nevadilo byť ani v úlohe štatistu, ani v úlohe kulisára, čo nie je moc pekná úloha, ale nevadilo by mi to a asi by mi nevadilo ani to, že nech sa páči, ak sa tvárou amnestií stane pán Fico a amnestie budú zrušené a vinníci budú potrestaní, tak ten cieľ je tak veľký, že ani to by mi nevadilo. Žiaľ, takú istotu teraz nemám, a naozaj tak ako tie pochybnosti zhrnula aj pani podpredsedníčka, s nimi v tomto momente asi zápasíme všetci a rozhodujeme sa, či dať tú dôveru, lebo áno, je to o dôvere, keby možno predkladala návrh pani ministerka, tak tú dôveru by sme mali väčšiu, lebo jej postoj bol konzistentný za celé tie roky. Keď sa pozrieme na stranu SMER, tak tam tiež bol postoj konzistentný, akurát opačný, tak áno, s týmito pochybnosťami teraz zápasíme všetci a tie dilemy, ktoré musíme riešiť, nie sú ľahké. Ďakujem.
Grendel, Gábor, podpredseda NR SR (2023-02-14):
Pán poslanec Milan Potocký.
Paška, Pavol, predseda NR SR (2014-11-09):
Je to možné, pán poslanec, je tu každú hodinku, každú polhodinku množstvo vecí, ktoré tu nebývali, takže musíme s tým počítať. Pán poslanec Mihál.
Pčolinský, Peter, podpredseda NR SR (2023-02-02):
Ďakujem. Pani poslankyňa Šebová, nevyrušujte kolegov. Otváram teda všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nie. Uzatváram možnosť. Pani navrhovateľka, chcete ešte vystúpiť v záverečnom slove? Nie. Pán spravodajca nie. Prerušujem rokovanie o tomto bode programu. Kolegovia, máme ešte zhruba päť minút do hlasovania. Otázka je, či ideme otvárať ministerské návrhy teraz, alebo až po hlasovaní. Lebo tam asi bude väčšia rozprava. A myslím si, že nemá asi zmysel to kúskovať. Najprv by mal ísť pán minister Hirman, pán minister Karas, potom pán minister Vlčan, potom budúci pán minister Kremský, pani poslankyňa Hatráková, Cmorej. Čiže len informujem, čo by malo ďalej nasledovať. To znamená, v tejto chvíli prerušujem rokovanie Národnej rady do 11.00 h. To znamená o nejakých päť, šesť minút budeme pokračovať hlasovaním prerokovaných bodov. (Prestávka.)
Laššáková, Jana, podpredsedníčka NR SR (2013-02-14):
Nech sa páči, pán predseda, máte slovo.
A. Belousovová, podpredsedníčka NR SR: (2007-09-12):
Prerušujem rokovanie o tomto bode programu. Ďalej budeme pokračovať prvým čítaním o návrhu poslanca Národnej rady Slovenskej republiky Vladimíra Jánoša  na vydanie zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení neskorších predpisov . Návrh zákona ste dostali ako tlač 365. Návrh na jeho pridelenie na prerokovanie výborom máte v rozhodnutí č. 359. Teraz dávam slovo pánovi poslancovi Vladimírovi Jánošovi, aby tento návrh zákona uviedol. Nech sa páči, pán poslanec.
Košútová, Magda, poslankyňa NR SR (2015-02-18):
Ďakujem pekne za slovo. No, pán kolega, smutné je len to, že neviete ani dokázať, či pán Pavlis predal alebo nepredal firmu, či je alebo nie je v konflikte záujmov, ale chcete ho za každú cenu odvolať. Všetko je to len podľa toho vášho: „Podľa seba súdim teba.“ Máte pravdu jedine v tom, že dnes sme tu vôbec nemali byť. Chcem sa vás opýtať, či česť a dobré meno je prioritou strany SaS. Pozrite sa do vlastných radov, medzi svojich straníckych kolegov, komu sľúbili vernosť. Hanbíte sa za svojho kamaráta Sulíka, ako reprezentuje Slovenskú republiku v Bruseli? V Európskom parlamente? Ako háji záujmy občanov tohto štátu? A čo sa týka vašej rétoriky, máte si ešte čo doštudovať.
Figeľ, Ján, podpredseda NR SR (2013-12-03):
Nech sa páči, chce k rozprave zaujať stanovisko spravodajca? Nie je tomu tak. Prerušujem rokovanie o tomto bode programu. Dámy a páni, budeme pokračovať v rokovaní ďalším bodom programu, ktorým je návrh Súhrnnej výročnej správy Slovenskej republiky za rok 2012 . Návrh má parlamentnú tlač 779 a spoločná správa má označenie 779a. Tento návrh uvedie minister vnútra za neprítomného pána ministra financií. Prosím ho, aby sa ujal slova. Nech sa páči. (Výkriky v sále.) Minister financií je ospravedlnený pre zdravotné problémy. Poprosím o pokoj na balkóne, kľud. Nech sa páči, pán minister.